Държавен вестник, бр. 14, 2018 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  14
2. необходимост от съответна военна квали-
фикация и военноотчетна специалност;
3. възможност за осигуряване на кариерно 
развитие непосредствено след завършване на 
обучението;
4. лидерски качества и професионален опит;
5. опит от участие в операции и/или мисии 
извън територията на страната;
6. ниво на чуждоезикова подготовка.
Чл. 19. (1) Кандидатите, които отговарят 
на условията по чл. 18, подават рапорт по ко-
манден ред до министъра на отбраната в срок 
до 20 февруари. 
(2) В рапорта се посочват: военното звание, 
трите имена, длъжността, която заемат, военно-
пощенският номер на военното формирование 
и гарнизонът, в който служат, административ-
ното звено в Министерството на отбраната или 
структурата на пряко подчинение на министъра 
на отбраната, желаната специализация/специ-
ализации и форми на обучение, подредени по 
реда на предпочитание.
(3) Всеки кандидат може да посочи в рапорта 
си по ал. 1 не повече от две специализации, 
като една от тях е специализацията, по която е 
завършил висшето военно училище, а другата 
е от длъжността, която заема към момента на 
кандидатстване.
(4) Към рапорта по ал. 1 се прилагат след-
ните документи:
1. копия на дипломата от военното училище 
и на приложението към нея или на документа за 
приравнено образование, придобито в чужбина, 
заверени нотариално или от кадровия орган;
2. заверено копие на протокола от последния 
годишен профилактичен медицински преглед 
с отразени последващи експертни решения за 
годността (ако има такива);
3. копие на последните документи по атес-
тирането към годината на кандидатстването, 
заверени от кадровия орган;
4. кадрова справка на кандидата, изготвена 
от съответния кадрови орган;
5. копие на притежаваното разрешение на 
кандидата за достъп до класифицирана ин-
формация;
6. копие на удостоверение за владеене на 
английски или френски език съгласно STANAG 
6001, заверено от кадровия орган.
(5) Към рапорта офицерите по чл. 18, ал. 2 
прилагат документите по ал. 4 и прогноза за 
служебно развитие и необходимост от обуче-
нието, изготвена от:
1. съответния командващ /командир/начал-
ник/ръководител;
2. съответния ръководител на админи-
стративно звено, подчинено на министъра на 
отбраната, или от съответния ръководител на 
административно звено от общата или специ-
ализираната администрация в Министерството 
на отбраната и утвърдена от постоянния сек­
ретар на отбраната;
3. съответния ръководител на администра-
тивно звено в Щаба на отбраната и утвърдена 
от началника на отбраната.
Чл. 20. (1) Ежегодно в Съвместното ко-
мандване на силите, в структурите на пряко 
подчинение на министъра на отбраната, в 
командванията на видовете въоръжени сили 
и бригада „Специални сили“ се назначават 
комисии за допускане на кандидатите до кон-
курсни изпити.
(2) Рапортите и приложените към тях доку-
менти се проверяват за редовност и комплек-
туваност от комисиите по ал. 1, които изготвят 
протоколи за допускането до конкурсни изпити.
(3) Документите на кандидатите, които не 
са допуснати, се връщат с писмо, в което се 
посочват мотивите за решенията на комисиите 
по ал. 1.
(4) Протоколите от работата на комисиите 
и комплектите документи на допуснатите кан-
дидати се изпращат на хартиен и електронен 
носител до дирекция „Управление на човешките 
ресурси в отбраната“ – МО, в срок до 15 март, 
като данните на кандидатите се попълват по 
образец съгласно приложение № 2.
Чл. 21. (1) Ежегодно дирекция „Управление 
на човешките ресурси в отбраната“ – МО, 
предлага на министъра на отбраната проект 
на заповед за назначаване на комисия за до-
пускане до конкурсни изпити на офицерите от 
административните звена на Министерството 
на отбраната. 
(2) Рапортите и приложените към тях доку-
менти се проверяват за редовност и комплек-
туваност от комисията по ал. 1, която изготвя 
протокол за допуснатите до конкурсни изпити 
кандидати.
(3) Документите на кандидатите, които не 
са допуснати, се връщат с писмо, в което се 
посочват мотивите за решенията на комисията 
по ал. 1.
Чл. 22. Директорът на дирекция „Управле-
ние на човешките ресурси в отбраната“ – МО:
1. ежегодно до 5 април организира изготвя-
нето на заповед на министъра на отбраната за 
допускане до конкурсни изпити на кандидатите 
за обучение;
2. ежегодно до 10 април организира из-
пращането на документите на кандидатите, 
допуснати до конкурсни изпити в академията.
Чл. 23. Началникът на академията ежегодно 
до 31 март издава заповед за организация на 
провеждането на конкурсните изпити с канди-
датите за слушатели, състава на комисиите за 
провеждането на конкурсните изпити, процеду-
рите за тяхната работа, начина на формиране 
на общия състезателен бал, условията и реда за 
оценяване и съхранение на писмените работи 
и протоколите от изпитите.
Чл. 24. В 10-дневен срок от издаването на 
заповедта на министъра на отбраната по чл. 3, 
ал. 3 в интернет страницата на академията се 
публикуват програмите за конкурсните изпити.